Broj: 1319-01/2020.

Sarajevo, 12.06.2020.

Na osnovu Naredbe Kriznog štaba Federalnog ministarstva zdravstva broj: 01-33-3510/20 od 12.06.2010. godine, direktorica JU OŠ „Mehmedalija Mak Dizdar“ donosi sljedeći

 K R I Z N I P L A N

provođenja mjera za omogućavanje kontinuiteta rada, zaštite zdravlja radnika, učenika, roditelja i drugih posjetilaca, kao i imovine JU OŠ „Mehmedalija Mak Dizdar“ u uslovima pogoršane epidemiološke situacije

1. Uvažavajući trenutnu epidemiološku situaciju u Bosni i Hercegovini u vezi sa pojavom koronavirusa (COVID-19), te za slučaj sličnih kriznih situacija, a u cilju zaštite života i zdravlja radnika i održavanja kontinuiteta rada Škole, utvrđuje se prvi stepen mjera koje će se provoditi u Školi i koje su dužni primjenjivati radnici Škole.

Uprava Škole će u zavisnosti od daljeg razvoja situacije u vezi sa koronavirusom, donositi i druge odgovarajuće mjere kojim se štiti zdravlje radnika, učenika, roditelja i drugih posjetilaca i imovina Škole.

U januaru 2020. godine Svjetska zdravstvena organizacija (SZO) je proglasila epidemiju novog koronavirusa, a u martu 2020. godine i službeno proglasila pandemiju, koja je počela u provinciji Hubei, u Kini, javno zdravstvenom izvanrednom situacijom od međunarodnog značaja. Novi koronavirus je nazvan SARS-CoV-2, a bolest koju izaziva COVID-19. SZO i javno zdravstveni autoriteti širom svijeta poduzimaju aktivnosti koje su usmjerene na suzbijanje širenja COVID-19. Međutim, svi segmenti našeg društva – uključujući poslodavce i uposlenike, moraju aktivno sudjelovati ako želimo zaustaviti širenje ove bolesti.

Kako se širi COVID-19

Kada osoba koja ima COVID-19 kašlje, kiše ili priča, oslobađa respiratorne kapljice. Većina ovih kapljica pada na najbliže površine i predmete kao što su radne površine, stolovi ili telefoni. Ljudi se mogu zaraziti sa COVID-19 dodirivanjem kontaminiranih površina ili predmeta kada nakon toga dodiruju svoje oči, nos, ili usta. Ako stoje unutar jednog metra udaljenosti od osobe koja ima virus COVID-19, mogu se zaraziti udisanjem kapljica koje su izbačene njihovim kašljem, kihanjem ili pričanjem. Većina osoba inficiranih sa COVID-19 ima blago izražene simptome i oporavljaju se. Međutim, u nekim slučajevima oboljenje može biti ozbiljnijeg oblika i zahtjeva bolnički tretman. Starije osobe, i osobe koje imaju oslabljen imuni sustav, kronične bolesti kao što su dijabetes, srčane ili plućne bolesti i dr., podložniji su mogućnosti da dobiju teži oblik ove bolesti.

2. U uslovima pogoršanog epidemiološkog stanja usljed pojave novog korona virusa (COVID 19) nalaže se svim uposlenicima Škole, učenicima, roditeljima i posjetiocima da slijede i dosljedno primjenjuju mjere i preporuke kantonalnih kriznih štabova u vezi sa epidemiološkom situacijom na području Kantona na kojem djeluju.

-1-

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Kontinuirano komunicirati i raditi na svijesti uposlenih o simptomima i važnosti samoizolacije;
* Promovisati atmosferu takvu da se oboljela osoba ne osjeća stigmatiziranote da mogu kući dok se ne oporave;
* Razmotriti alternativne metode održavanja sastanaka (on line, telefonski), te rad od kuće kad to bude neophodno i ne bude ugrozilo kontinuitet rada i opstanka Škole;
* Tamo gdje su socijalne interakcije neizbježne, trebaju se izbjegavati direktni kontakti, te se držati distanca od najmanje 1,5 m, između kolega, osoblja, posjetitelja.

3. U slučaju da nastanu okolnosti ograničenja vršenja djelatnosti, Škola će voditi redovnu evidenciju o radnicima koji su na poslu, radnicima koji rade od kuće i radnicima koji su radi zdravstvenog stanja ili porodičnih okolnosti (predškolska djeca ili stariji članovi domaćinstva) upućeni da ne dolaze na posao.

4. U prostorijama Škole obavezno je nošenje zaštitne opreme – maske za lice, a preporučuje se da radnici koji su u kontaktu sa trećim osobama nose i rukavice. Na oglasnoj ploči škole, kao i na drugim vidnim mjestima u školi postaviće se plakati sa informacijama vezano za Covid-19.

Također je obavezno omogućavanje držanja fizičke distance među ljudima, bilo da se radi o radnicima, učenicima, roditeljima, posjetiteljima.

5. Preporučuje se radnicima Škole da prilikom putovanja u zemlji ili inostranstvu, kretanja i posjeta javnim mjestima postupaju u skladu sa razumom i preporukama nadležnih kriznih štabova.

Nalaže se radnicima Škole da na radnom mjestu, kao i izvan njega poštuju higijenske i druge preporuke entitetskih kriznih štabova.

6. Nalaže se pojačano i posebno provođenje mjera održavanja higijene školskog prostora i sredstava za rad. Obavezna je dezinfekcija prostorija u kojima se vrši djelatnost sredstvima za dezinfekciju koje je Škola stavila na raspolaganje radnicima u Školi. Nužno je postaviti dezinfekcionu barijeru na frekventnim mjestima, osobito na ulazu u Školu.

Najmanje tri puta dnevno čistite dodirne tačke u zgradama kao što su ručke na vratima, ručke na prozorima, slavine u toaletima i kuhinji, tipke vodokotlića, prekidače za struju, te druge dodirne površine koje koristi veći broj osoba. Najmanje dva puta dnevno čistite sve dodirne površine: radne površine, pametne i druge telefone, laptope, tastature i kompjutere u skladu s uputama za korisnike.

Dodirivanje kontaminiranih površina od strane uposlenika i klijenata je jedan glavnih od načina širenja COVID-19 virusa.

7. Obavezno je više puta u toku dana provjetravati prostorije i voditi računa o ličnoj higijeni, a posebno higijeni ruku, vodeći računa o čestom pranju i pravilnom načinu pranja. Uputstvo o pravilnom pranju ruku postaviti na vidljivom mjestu u taoletu.

-2-

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Zdravstvene mjere

Virus se širi sa osobe na osobu kada inficirana osoba kašlje, kiše i kada svojim rukama dira druge stvari koje i drugi koriste. Sljedeće stvari je korisno uraditi kako bi zaštitili sebe i druge:

* Često perite ruke toplom vodom i sapunom minimalno 20 sekundi. Uvjek to radite nakon kašljanja i kihanja;
* Ruke perite čim uđete u kuću ili dođete na posao;
* Često perite površine koje često dodirujete ;
* Kašljite i kišite u svoj lakat,a ne u dlan;
* Ne dodirujte svoje lice neopranim rukama;
* Ostanite kući ako ste bolesni i imate simptome gripe;
* Naučite se osnovnim principima njege kod kuće u slučaju bolesti;
* Koristite zaštitne maske kako bi ste smanjili mogućnost širenja zaraze na druge;
* Ne koristite već korištene jednokratne maske, maramice i rukavice;
* Držite distancu od drugih ljudi min 1,5m.

Šta trebaju uraditi osobe koje imaju simptome?

Ako se osoba osjeća loše sa simptomima dok je na poslu, veoma je važno da ista ne nastavlja posao. Simptomi se moraju odmah prijaviti nadležnoj osobi i osoba treba biti puštena kući. Osoba treba da kontaktira nadležni Dom zdravlja kako bi prijavila simptome tj. da postupi prema smjernicama koje su propisane od strane nadležnh tijela u slučaju pandemije. Ukoliko osoba razvije simptome dok nije na poslu, treba postupiti na sljedeći način:

* Ostati kući- izolovati se;
* Ne ići na posao dok se potpuno ne oporavi;
* Kontaktirati nadležni Dom zdravlja;
* Informisati svog poslodavca o svom stanju;
* Informisati poslodavca ukoliko je neko od uposlenika bio u kontaktu sa zaraženom osobom.

9. Organizacijski je potrebno uraditi sljedeće aktivnosti škole koje uključuju prisustvo više lica, a posebno:

1. sjednice Nastavničkog vijeća, Školskog odbora, Odjeljenskog vijeća i sl.,
2. sjednice komisija svih vrsta,
3. roditeljski i informativni sastanci,
4. vannastavne i sportske aktivnosti,
5. upis i testiranje djece dorasle za upis u osnovnu školu,
6. stručno usavršavanje u prostorijama škole,
7. prijem stranaka, osim prijema pošte.

lzuzetno, aktivnosti iz tačaka a), b), c), f) mogu se održavati bez prisustva više lica na istom mjestu, primjenom informacijsko - komunikacijskih tehnologija.

Kada su sastanci neophodni, organizirati ih u što većim prostorijama, te ostavite dovoljan razmak (1-2 metra) između osoba.

U organizaciji nastavnog procesa i svih aktivnosti vezanih za realizaciju odgojno-obrazovnog procesa, Škola će sprovoditi upute, naredbe i instrukcije nadležnih organa, kao i Ministarstva za obrazovanje, nauku i mlade Kantona Sarajevo.

-3-

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U naročito opravdanim i hitnim slučajevima izuzetke utvrđuje direktorica škole uz sve preporučene mjere zaštite.

10. Ovaj Plan mjera se dostavlja svim uposlenicima putem Oglasne ploče, i njegov sadržaj će se mijenjati i dopunjavati u zavisnosti od izmjene okolnosti i potrebe postupanja po naredbama i odlukama nadležnih organa entiteta, kantona ili lokalnih zajednica.

11. Ovaj Plan stupa na snagu danom donošenja.

 DIREKTORICA ŠKOLE

 Mr.sci. Samira Nukić

-4-

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_